ক্রোয়েশিয়ার বিপক্ষেও পুরো আর্জেন্টিনা তথা মেসি ভক্তরা সবাই অপেক্ষা করবে মেসি ঝলকের। ক্লাব ফুটবলের হয়ে প্রতিনিয়ত যে ঝলক মেসি দেখান সেই ঝলক আর্জেন্টিনার জার্সি গায়ে অনেকটাই ফিকে। তিন-চার জন ফুটবলারকে ড্রিবল করে পরাস্ত করছেন, দুর্দান্ত ফ্রি কিকে গোল করছেন, বা-পায়ের দূরপাল্লার শটে জাল কাঁপাচ্ছেন, সতীর্থদের দিয়ে ডিফেন্স চেরা পাসে গোল করাচ্ছেন এমন মেসিকেই সবাই চাচ্ছে ক্রোয়েশিয়ার বিপক্ষে। সমর্থকদের প্রত্যাশা, তাদের আশাহত করবেন না মেসি। দেশকে দীর্ঘদিন পর আরেকটি বিশ্বকাপ এনে দিতে মেসি ঝলকের যে খুব প্রয়োজন আর্জেন্টিনার।